Вирень налксемат — эрзянь пакшатнень театрализовань налксемаст. Неть налксематне молить одс подро􏰀 базь ташто кудо ёнов. Эйсэст неявить кезэрень легендань мельть􏰀превть, улить од эрямонь вановксткак. Вейс сюлма􏰀 возь сынь лездыть теемс од шкань сю􏰀 жет марто налксемань произведения. Кезэрень шкане эрзятнень ды мок􏰀 шотнень Троицянть таркас ульнесть эсест Покш пиже чист. Сынст кемемаст коряс, те чистэнть ломантне вастне􏰀 вильть вирень ды паксянь кирдийтнень марто. Вастнематне ютыльть седейшка􏰀 вань кортамосо, икелепелень эрямодонть паро мелень ёвтазь. Зыянс понгозь ломанесь тердилинзе кирдийтнень ванстомс сонзэ берянь тевде, эрьва кодамо кежей вийде. Вирень тетят, Вирь ават, Садо мартон удомо, А удомо — аштеме, — терди вирень чаво кудос кадозь тейтер􏰀 несь неть анеявикс вирень азортнэнь. Эйкакшонь налксематнес вирень кир􏰀 дийтне совасть прок паро оят. Эрязь􏰀 эрязь Вирень тетянть таркас сась вирень азорось (Лесникесь). Кезэрень Вирень тетясь ульнекшнесь весенень — чувтт􏰀 нэнень, нармушкатненень, идем рак􏰀 шатненень — седей лембень максыця ялгакс, тетякс. Меельце пингень вирень азорось теевсь седе калгодокс, жальчинь амариксэкс. Истямокс налкситькак эй􏰀 сэнзэ неень шкань эйкакштнэ. Парсте чарькодезь кезэрень налксе􏰀 мась канды эйкакштнэнень паро ёжо, седей лембе, теи пертьпельксэнть весе􏰀 нень вечкевиксэкс.